Хэкупсэу ущытынымкIэ дерс
Композитор цIэрыIуэ, УФ-м гъуазджэхэмкIэ щIыхь зиIэ и лэжьакIуэ ХьэIупэ ДжэбрэIил яIущIащ Бахъсэн къалэм дэт курыт еджапIэ №4-м и гъэсэнхэм.
ШколакIуэхэм я упщIэ зэхуэмыдэхэм ДжэбрэIил жэуап щрита зэхыхьэ гуапэр къызэзыгъэпэщар «Урысей зэкъуэт» политикэ партым и «ЩIэблэщIэ гвардие»-м и щIына- лъэ къудамэрщ (МО МГЕР). А Iуэхур хыхьэрт 2011 — 2015 гъэхэм ятещIыхьа, «Бахъсэн къалэм и щIалэгъуалэр хэкупсэу гъэсэн» программэм.
«ХьэIупэ ДжэбрэIил Къэбэрдей-Балъкъэрыр зэрыгушхуэ цIыху гуащIафIэщ. Ди лъэпкъым и апхуэдэ къуэ пажэхэм ятеухуауэ щIэблэм нэхъыбэ ищIэну си гуапэт», — жиIащ щIыналъэ къудамэм и унафэщI Зеущэ Алёнэ.
Езы композиторым и гукъэкIыжхэм ныбжьыщIэхэр щIигъэдэIуащ, и усэхэм къахуеджащ.
ДРОГУЭ Артур.
